
PëR SHTYRJEN E AFATIT Të BOTIMIT Të NJOFTIMIT Të FITUESIT DHE Të NJOFTIMIT Të KONTRATËS së LIDHUR, PëR PROCEDURAT E PROKURIMIT, Të KRYERA NGA ALUIZNI, DREJTORIA QENDRORE DHE DREJTORIA RAJONALE E QARKUT Të SHKODRëS, SI AUTORITETE KONTRAKTORE

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Lejimin e Agjencisë se Legalizimit, Urbanizimit dhe Integrimit të Zonave/Ndërtimeve Informale (ALUIZNI), drejtorisë qendrore dhe drejtorisë rajonale për qarkun Shkodër, të shtyjnë afatin e botimit të njoftimit të fituesit dhe njoftimit të kontratës së lidhur, për procedurat e prokurimit, për mallra e ndërtime, me fondet e parashikuara në Buxhetin e Shtetit të vitit 2008, sipas aneksit 1, që i bashkëlidhet këtij vendimi, brenda datës 31 dhjetor 2008.
Brenda këtij afati përfshihen edhe lidhja dhe ekzekutimi i kontratave përkatëse.
2. Ngarkohen Ministria e Punëve Publike, Transportit dhe Telekomunikacionit, Ministria e Financave, Agjencia e Legalizimit, Urbanizimit dhe Integrimit të Zonave/Ndërtimeve Informale, drejtoria qendrore e drejtoria rajonale e qarkut të Shkodrës dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha

ANEKSI 1

1. Autoriteti kontraktor: Drejtoria qendrore e ALUIZNI-t
Procedurë e hapur me objekt “Rikonstruksion i disa ambienteve të zyrës qendrore të ALUIZNI-t”.
Loti I: Rikonstruksion i godinës 1-katëshe.
Loti II:	Rikonstruksion i zyrës së titullarit.
Loti III: Montim grilash në fasadë dhe vendrojë.
2. Autoriteti kontraktor: Drejtoria rajonale e ALUIZNI-t për qarkun Shkodër 
Procedurë e hapur me objekt “Blerje karburanti për vitin 2008”.
